b'\n_START_ARTICLE_\nVladimir Solouhhin\n_START_PARAGRAPH_\nVladimir Solouhhin (vene \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80 \xd0\x90\xd0\xbb\xd0\xb5\xd0\xba\xd1\x81\xd0\xb5\xd0\xb5\xd0\xb2\xd0\xb8\xd1\x87 \xd0\xa1\xd0\xbe\xd0\xbb\xd0\xbe\xd1\x83\xd1\x85\xd0\xb8\xd0\xbd; 14. juuni 1924 \xe2\x80\x93 4. aprill 1997) oli vene proosakirjanik ja luuletaja._NEWLINE_Vladimir Solouhhin s\xc3\xbcndis Alepino k\xc3\xbclas (t\xc3\xa4nap\xc3\xa4eval Sobinski rajoon, Vladimiri oblast) talupoja perekonnas. L\xc3\xb5petas Vladimiri Mehaanikatehnikumi. Teenis aastatel 1942\xe2\x80\x931945 aega Punaarmees, kuulus Kremli valvemeeskonda. 1951. aastal l\xc3\xb5petas ta Maksim Gorki nimelise Kirjandusinstituudi. Aastatel 1958\xe2\x80\x931981 oli ta ajakirja Molodaja Gvardija toimetuskolleegiumi liige, seej\xc3\xa4rel oli ajakirja Na\xc5\xa1 Sovremennik toimetuskolleegiumis._NEWLINE_Vladimir Solouhhin oli nn vene k\xc3\xbclaproosa silmapaistvamaid esindajaid. 1980. aastate l\xc3\xb5pul ja 1990. aastate algul kritiseeris Solouhhin teravalt Leninit ja idealiseeris revolutsioonieelset Venemaad ("\xd0\x9f\xd1\x80\xd0\xb8 \xd1\x81\xd0\xb2\xd0\xb5\xd1\x82\xd0\xb5 \xd0\xb4\xd0\xbd\xd1\x8f" ("P\xc3\xa4evavalgel" (1992)).'